
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 99 

16 Φεβρουάριου 1994 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «ΘΕΟΚΛΗΤΕΙΟΝ ΚΟΙΝΩΦΕΛΕΣ ΙΔΡΥΜΑ 
- ΔΩΡΕΑ ΘΕΟΚΛΗΤΟΥ (κατά κόσμον Λουκά Αβρα- 
ντινή) ΜΗΤΡΟΠΟΛΙΤΟΥ ΑΙΤΩΛΙΑΣ & ΑΚΑΡΝΑ¬ 
ΝΙΑΣ» και κύρωση του Οργανισμού αυτού. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της ΔΥΓ/οικ. 52680/29.9.93 απόφασης 


Υπουργού Υγείας, Πρόνοιας και Κοινωνικών Ασφα¬ 
λίσεων. 2 

Καθορισμός ύψους επιχορηγήσεως για το οικ. έτος 
1994 στη Χριστιανική Ένωση Νεανίδων (Χ.Ε.Ν.). . 3 
Χορήγηση άδειας ίδρυσης Ιδιωτικών Ινστιτούτων Επαγ¬ 
γελματικής Κατάρτισης σε Νομικά Πρόσωπα Ιδιωτι¬ 
κού Δικαίου και σε Φυσικά Πρόσωπα. 4 

Αντικατάσταση προσωνυμίας Ιδιωτικών Ινστιτούτων 
Επαγγελματικής Κατάρτισης. 5 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνυμία «ΘΕΟΚΛΗΤΕΙΟΝ ΚΟΙΝΩΦΕΛΕΣ ΙΔΡΥΜΑ - 
ΔΩΡΕΑ ΘΕΟΚΛΗΤΟΥ (κατά κόσμον Λουκά Αβραντινή) 
ΜΗΤΡΟΠΟΛΙΤΟΥ ΑΙΤΩΛΙΑΣ & ΑΚΑΡΝΑΝΙΑΣ» και κύ¬ 
ρωση του Οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 8444/26.5.1993 πράξη της Συμβολαιογρά¬ 
φου Μεσολογγίου Μαρίας συζ. Νικήτα Φιλιπποπούλου, 
όπως τροποποιήθηκε με την αριθ. 8592/9.9.1993 πράξη 
της ίδιας Συμβολαιογράφου, με την οποία ο θεόκλητος 
Αβραντινής (κατά κόσμον Λουκάς του Ιωάννου( σύστησε 
κοινωφελές ίδρυμα με την επωνυμία «ΘΕΟΚΛΗΤΕΙΟΝ 
ΚΟΙΝΩΦΕΛΕΣ ΙΔΡΥΜΑ - ΔΩΡΕΑ ΘΕΟΚΛΗΤΟΥ (κατά 
κόσμον Λουκά Αβραντινή) ΜΗΤΡΟΠΟΛΙΤΟΥ ΑΙΤΩΛΙΑΣ & 
ΑΚΑΡΝΑΝΙΑΣ» και με έδρα το Μεσολόγγι. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 


3. Την από 1.11.1993 γνωμοδότηση του Συμβουλίου 
Εθνικών Κληροδοτημάτων. 

4. Την αριθ. Γ.Υ. 5246/14.10.1993 κοινή απόφαση του 
Πρωθυπουργού και του Υπουργού Οικονομικών, με την 
οποία ανατέθηκαν αρμοδιότητες στους Υφυπουργούς Οι¬ 
κονομικών (ΦΕΚ 829/Β/20.10.1993). 

5. Την αριθ. Δ.Υ. 3α/ΟΙΚ. 850/25.10.93 κοινή από¬ 
φαση του Πρωθυπουργού και του Υπουργού Υγείας, Πρό¬ 
νοιας και Κοινωνικών Ασφαλίσεων με την οποία ανατέθη¬ 
καν αρμοδιότητες στον Υφυπουργό Υγείας, Πρόνοιας και 
Κοινωνικών Ασφαλίσεων (ΦΕΚ 832/Β/26.10.1993). 

Με πρόταση των Υφυπουργών Οικονομικών και Υγείας, 
Πρόνοιας και Κοινωνικών Ασφαλίσεων, αποφασίζουμε: 

Αρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΘΕΟΚΛΗΤΕΙΟΝ ΚΟΙΝΩΦΕΛΕΣ 
ΙΔΡΥΜΑ - ΔΩΡΕΑ ΘΕΟΚΛΗΤΟΥ (κατά κόσμον Λουκά 
Αβραντινή) ΜΗΤΡΟΠΟΛΙΤΟΥ ΑΙΤΩΛΙΑΣ & ΑΚΑΡΝΑ¬ 
ΝΙΑΣ», η οποία έγινε από τον θεόκλητο Αβραντινή με την 
αριθ. 8444/26.5.1993 πράξη της Συμβολαιογράφου Με¬ 
σολογγίου Μαρίας συζ. Νικήτα Φιλιπποπούλου, όπως τρο¬ 
ποποιήθηκε με την αριθ. 8592/9.9.1993 πράξη της ίδιας 
Συμβολαιογράφου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών και Υγείας, Πρόνοιας και Κοινωνικών 
Ασφαλίσεων και διέπεται από τις διατάξεις της παραπάνω 
συστατικής του πράξης, του παρακάτω οργανισμού, του 
Α.Ν. 2039/1939 και των διαταγμάτων που εκδόθηκαν ή 
θα εκδοθούν, σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατρία (13) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία «ΘΕΟΚΛΗΤΕΙΟΝ ΚΟΙΝΩΦΕΛΕΣ 
ΙΔΡΥΜΑ - ΔΩΡΕΑ ΘΕΟΚΛΗΤΟΥ (κατά κόσμον Λουκά 
Αβραντινή) ΜΗΤΡΟΠΟΛΙΤΟΥ ΑΙΤΩΛΙΑΣ & ΑΚΑΡΝΑ¬ 
ΝΙΑΣ». 

Αρθρο 1 

Μορφή - Επωνυμία - Έδρα - Σφραγίδα 
1. Το κοινωφελές ίδρυμα με την επωνυμία «ΘΕΟΚΛΗ- 

ΤΕΙΟΝ ΚΟΙΝΩΦΕΛΕΣ ΙΔΡΥΜΑ - ΔΩΡΕΑ ΘΕΟΚΛΗΤΟΥ 
(κατά κόσμον Λουκά Αβραντινή) ΜΗΤΡΟΠΟΛΙΤΟΥ ΑΙΤΩ¬ 
ΛΙΑΣ & ΑΚΑΡΝΑΝΙΑΣ», που συστήθηκε από τον θεόκλητο 
Αβραντινή, με την αριθ. 8444/26.5.1993 πράξη της Συμ¬ 
βολαιογράφου Μεσολογγίου Μαρίας συζ. Νικ. Φιλιππο- 
πούλου, όπως αυτή τροποποιήθηκε με την αριθ. 8592/ 
9.9.1993 πράξη της ίδιας Συμβολαιογράφου, αποτελεί 
νομικό πρόσωπο ιδιωτικού δικαίου και διέπεται από τις 
διατάξεις της παραπάνω συστατικής πράξης, του παρό¬ 
ντος οργανισμού, του Α.Ν. 2039/39 όπως κάθε φορά 
ισχύει ο νόμος αυτός και των διαταγμάτων που εκδόθηκαν 
ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η Ιερά Πόλη του Μεσολογ¬ 
γίου. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής εικονίζεται η Παναγία η 
Ελεούσα. 

Αρθρο 2 
Σκοπός 

Σκοπός του ιδρύματος είναι η παροχή γαμήλιου βοηθή¬ 
ματος κάθε χρόνο, από τους τόκους των χρηματικών κα¬ 
ταθέσεων του ιδρύματος, σε δέκα θυγατέρες πολυτέκνων 
οικογενειών, κατοίκων της περιφέρειας της Ιεράς Μητρο- 
πόλεως Αιτωλίας και Ακαρνανίας και σε περίπτωση χωρι¬ 
σμού της Μητροπόλεως, κατοίκων της περιφέρειας Αιτω¬ 
λίας, οι οποίες θα παντρεύονται κατά τους θείους και Ιε¬ 
ρούς κανόνες της Ανατολικής Ορθοδόξου του Χριστού 
Εκκλησίας. 

Αρθρο 3 

Περιουσία - Πόροι 

1. Περιουσία του ιδρύματος αποτελεί το ποσόν των πε¬ 
νήντα εκατομμυρίων (50.000.000) δραχμών το οποίο 
αποτελεί αναπαλλοτρίωτη κατάθεση. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

Υ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

Αρθρο 4 
Διοίκηση 

1. Το ίδρυμα διοικείται από Διοικητικό Συμβούλιο που 
αποτελείται από τους: 

α) Εκάστοτε Πρόεδρο Πρωτοδικών Μεσολογγίου, 
β) Εκάστοτε Εισαγγελέα Πρωτοδικών Μεσολογγίου, 
γ) Εκάστοτε Πρόεδρο Δικηγορικού Συλλόγου Μεσολογ¬ 
γίου. 

δ) Εκάστοτε Πρόεδρο Συλλόγου Πολυτέκνων Επαρχίας 
Μεσολογγίου. 

ε) Εκάστοτε Πρόεδρο Εκκλησιαστικού Συμβουλίου Ιε¬ 
ρού Ναού Αγίου Σπυρίδωνος Μεσολογγίου και από τέσ¬ 
σερα εξ ΟΡΡΙΟΙΟ μέλη τα οποία μετέχουν με τα ίδια δικαι¬ 
ώματα στο Διοικητικό Συμβούλιο καθ’ όλην τη διάρκεια 
της ζωής τους και τα οποία είναι οι: 


α) Νικόλαος Κορδόσης, δικηγόρος, νομικός σύμβουλος 
της Ιεράς Μητρόπολης Αιτωλίας και Ακαρνανίας. 

β) Θεόδωρος X. Βλαχόπουλος, θεολόγος, γραμματέας 
της αυτής Ιεράς Μητρόπολης. 

γ) Ελένη Καππέ, Διευθύντρια του Δροσινείου Ορφανο¬ 
τροφείου Μεσολογγίου και 

δ) Μαρία Κρίτα, Υποδιευθύντρια του ως άνω Ορφανο¬ 
τροφείου. 

2. Σε περίπτωση θανάτου κάποιου εκ των εξ ΟΡΡΙΟΙΟ 
μελών του Διοικητικού Συμβουλίου, ο αριθμός των μελών 
μειώνεται αντίστοιχα, μέχρι το Διοικητικό Συμβούλιο να 
αποτελείται μόνο από τα πέντε πρώτα μέλη. 

3. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία που διενεργείται 
κατά το μήνα Δεκέμβριο κάθε τριετίας, τον Πρόεδρο, τον 
Αντιπρόεδρο, τον Γραμματέα και τον Ταμία, των οποίων η 
θητεία είναι τριετής. 

4. Ειδικά το πρώτο Διοικητικό Συμβούλιο στο οποίο συμ¬ 
μετέχει ο ιδρυτής και του οποίου η θητεία θα διαρκέσει 
μέχρι την 31η Δεκεμβρίου του έτους θανάτου του ιδρυ- 
τού, θα είναι πενταμελές και θα αποτελείται από τοϋς: 

α) Μητροπολίτη Αιτωλίας και Ακαρνανίας θεόκλητο 
(κατά κόσμον Λουκά Αβραντινή), ως Πρόεδρο, 
β) Νικόλαο Παν. Κορδόση, δικηγόρο, ως Αντιπρόεδρο, 
γ) Θεόδωρο Χαρ. Βλαχόπουλο, θεολόγο, ως Ταμία, 
δ) Πρόεδρο Πρωτοδικών Μεσολογγίου, ως Μέλος και 
ε) Εισαγγελέα Πρωτοδικών Μεσολογγίου, ως Μέλος. 

5. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε νόμιμο λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται με απόφαση 
των υπολοίπων μελών, σύμφωνα με τις διατάξεις της συ¬ 
στατικής πράξης και του άρθρου 99 του Α.Ν. 2039/39, 
εκτός της περιπτώσεως της παραγράφου 2 του ίδιου άρ¬ 
θρου. 

6. Το Διοικητικό Συμβούλιο συνεδριάζει τακτικά κάθε 
τρίμηνο και έκτακτα οπότε το ζητήσει ο Πρόεδρος ή ένα 
από τα μέλη του, με γραπτή αίτησή του προς τον Πρόεδρο, 
πάντοτε όμως έπειτα από πρόσκληση του Προέδρου. 

7. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

8. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

9. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από πέντε (5) συ¬ 
νεχείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 5 του παρόντος άρθρου. 

10. Σε κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρίζονται όλες οι 
αποφάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

11. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει- 

δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Αρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής πρά¬ 
ξης, του παρόντος Οργανισμού, του Α.Ν. 2039/39 και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου, καθώς και των λοιπών σχετικών νόμων 
και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο¬ 
νομικών ή Νομάρχη Αιτωλοακαρνανίας) τον προϋπολογι¬ 
σμό και απολογισμό του ιδρύματος, σύμφωνα με τις διατά¬ 
ξεις των άρθρων 101 και 102 του Α.Ν. 2039/39 και του 
από 20.12.1939 Β. Δ/τος (ΦΕΚ 552/Α/1939). Μαζί με 
τον απολογισμό, καταρτίζει, ψηφίζει και υποβάλλει και το 
γενικό ισολογισμό του ενεργητικού και του παθητικού του 
ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

3. Το Διοικητικό Συμβούλιο μπορεί με αιτιολογημένη 
απόφασή του και μετά από ειδικότερη έγκριση της επο- 
πτεύπουσας αρχής να προβαίνει στην επένδυση μέρους 
του κεφαλαίου σε έντοκα γραμμάτια, ομόλογα απλά ή με 
ρήτρα ξένου νομίσματος, αμοιβαία κεφάλαια, μετοχές ή 
σε προθεσμιακή κατάθεση των χρημάτων με υψηλότερο 
επιτόκιο από το σύνηθες και γενικά να αποφασίζει ενέρ¬ 
γειες οικονομικής διαχείρισης που θα αποφέρουν μεγαλύ¬ 
τερο όφελος στην περιουσία του ιδρύματος. 

Αρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ' αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου πέντε (5) τουλάχιστον μέρες 


πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ’ 
αυτή δεν συζητείται, εκτός αν πρόκειται για επείγουσα 
υπόθεση και συμφωνήσει γι' αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Αρθρο 7 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεαι για 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου, που ορίζε¬ 
ται με απόφαση αυτού. 

Αρθρο 8 

Αρμοδιότητες Ταμία 
1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/39, έχοντας την ευχέρεια να παρακρατεί από αυτά 
ένα μικρό ποσό, που είναι αναγκαίο για την πληρωμή έκτα¬ 
κτων και επειγουσών δαπανών του ιδρύματος, το ύψος 
του οποίου καθορίζεται με απόφαση του Διοικητικού Συμ¬ 
βουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Αρθρο 9 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1 η Ιανουάριου και λή¬ 
γει την 31 η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβερ- 
νήσεως του σχετικού Π. Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/39 και του από 20.12.1939 σχετικού Δ/τος 
(ΦΕΚ 552/Α/22.12.1939). 

Αρθρο 10 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο χορήγησης οικονομικών ενισχύ¬ 
σεων. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Αρθρο 11 

Διαδικασία χορήγησης οικονομικών ενισχύσεων 

1. Το Διοικητικό Συμβούλιο του ιδρύματος με πρό¬ 
σκλησή του που διαβάζεται ημέρα Κυριακή στους Ιερούς 
Ναούς της περιφέρειας της Ιεράς Μητρόπολης Αιτωλίας 
και Ακαρνανίας μέχρι την 15η Απριλίου κάθε έτους, καλεί 
τις ενδιαφερόμενες να τύχουν του γαμήλιου βοηθήματος 
να υποβάλουν αίτηση με σχετικά δικαιολογητικά μέχρι την 
30η Μαΐου του ίδιου έτους. 

2. Δικαίωμα γαμήλιου βοηθήματος θα έχουν δέκα υπο¬ 
ψήφιες που πληρούν τις παρακάτω προϋποθέσεις: 

α) Έχουν τελέσει γάμο τον προηγούμενο χρόνο της κα¬ 
ταβολής του βοηθήματος (δηλαδή από 1 ης Ιανουάριου μέ¬ 


χρι 31 ης Δεκεμβρίου) και με την προϋπόθεση ότι ο γάμος 
τους δεν θα έχει λυθεί για οποιοδήποτε λόγο, τόσο κατά 
τον χρόνο της υποβολής των δικαιολογητικών, όσο και 
κατά τον χρόνο καταβολής του επιδόματος. 

β) Είναι θυγατέρες πολυτέκνων οικογενειών, σύμφωνα 
με την εκάστοτε κρατική νομοθεσία περί πολυτέκνων. 

γ) Είναι κάτοικοι της περιφέρειας της Μητροπόλεως Αι¬ 
τωλίας και Ακαρνανίας και σε περίπτωση χωρισμού της 
Μητροπόλεως να είναι κάτοικοι της περιφέρειας Αιτω¬ 
λίας. 

δ) Διακρίνονται για το ήθος τους. 

3. Το Διοικητικό Συμβούλιο μετά τη λήξη της παραπάνω 
προθεσμίας, εξετάζει τις αιτήσεις και τα λοιπά δικαιολο- 
γητικά που υποβλήθηκαν και επιλέγει με αιτιολογημένη 
απόφασή του τις νέες που θα ενισχυθούν με το γαμήλιο 
βοήθημα. 

Η σειρά των δικαιούχων θα καθορίζεται από το Διοικη¬ 
τικό Συμβούλιο του ιδρύματος, λαμβανομένου υπόψη του 
βαθμού απορίας των, του αριθμού των τέκνων της οικογέ¬ 
νειας των και οποιουδήποτε άλλου στοιχείου που κατά την 
κρίση του Διοικητικού Συμβουλίου συμβάλλει στην αντι¬ 
κειμενικότερη επιλογή. 

Σε περίπτωση κατά την οποία ο αριθμός των υποψη¬ 
φίων που πληρούν τις προϋποθέσεις οικονομικής ενίσχυ¬ 
σης και έχουν τα ίδια προσόντα, είναι μεγαλύτερος από 
τον αριθμό των οικονομικών ενισχύσεων που πρόκειται να 
δοθούν, η επιλογή μεταξύ αυτών γίνεται από το Διοικητικό 
Συμβούλιο του ιδρύματος με δημόσια κλήρωση. 

Σε περίπτωση κατά την οποία κάποιο δικαιολογητικά 
των υποψηφίων είναι ατελές, ως προς ένα ή περισσότερα 
στοιχεία αυτού, το Διοικητικό Συμβούλιο του ιδρύματος 
καλεί τις ενδιαφερόμενες με έγγραφη πρόσκλησή του, 
πριν αποφασίσει σχετικά για την επιλογή της δικαιούχου, 
να συμπληρώσει τις ατέλειες αυτές, μέσα σε πέντε (5) 
ημέρες από την επίδοση με σχετική απόδειξη της παρα¬ 
πάνω πρόσκλησης. 

4. Η απόφαση εκλογής και ανακήρυξης των δικαιούχων 
τοιχοκολείται, την ίδια ή την επόμενη ημέρα, έξω από τα 
γραφεία του ιδρύματος και έξω από τους Ιερούς Ναούς 
της I. Μ. Αιτωλίας και Ακαρνανίας, με αποδεικτικό που θα 
υπογράφεται από το Γραμματέα ή άλλο εξουσιοδοτημένο 
υπάλληλο του ιδρύματος και από ένα δημότη. 

Με την απόφαση αυτή καλούνται επίσης οι υπόλοιπες 
ενδιαφερόμενες υποψήφιες που απορρίφθηκαν να υπο¬ 
βάλλουν, εφόσον το επιθυμούν, σχετική ένσταση κατά της 
παραπάνω απόφασης του Διοικητικού Συμβουλίου του 
ιδρύματος, μέσα σε δέκα (10) ημέρες από την τοιχοκόλ¬ 
ληση αυτής. 

Η ένσταση αυτή κατατίθεται με απόδειξη παραλαβής 
στον Γ ραμματέα ή σε άλλο μέλος του Διοικητικού Συμβου¬ 
λίου του ιδρύματος, που τυχόν έχει οριστεί προς τούτο 
από αυτό. 

5. Μετά την παρέλευση της δεκαήμερης προθεσμίας 
της προηγούμενης παραγράφου και εφόσον δεν υποβλή¬ 
θηκε καμιά ένσταση, δίνεται εντολή στην Τράπεζα ή το πι¬ 
στωτικό ίδρυμα που βρίσκονται οι καταθέσεις του ιδρύμα¬ 
τος, να καταθέσει τα ποσά της οικονομικής ενίσχυσης σε 
έντοκο λογαριασμό, στο όνομα κάθε δικαιούχου. 

Το ποσό αυτό του βοηθήματος θα παραδίδεται στις δι¬ 
καιούχους την 1 η Αυγούστου κάθε χρόνου, ημέρα εορτής 
των επτά Αγίων Μακκαβαίων παίδων και της μητρός τους 
Σολωμωνής, μετά την τέλεση του μνημοσύνου στον Ιερό 

Ναό Αγίου Σπυρίδωνος Μεσολογγίου, υπέρ αναπαύσεως 
της ψυχής των γονέων, αδελφών και πνευματικών τέκνων 
του ιδρυτού του ιδρύματος θεοκλήτου Αρχιερέως, ως και 
του ίδιου μετά τον θάνατόν του. 

6. Σε περίπτωση υποβολής ενστάσεων εμπρόθεσμα το 
ίδρυμα υποβάλει αυτές μαζί με τα δικαιολογητικά όλων 
των υποψηφίων και τα λοιπά έγγραφα εκλογής και ανακή¬ 
ρυξης των δικαιούχων, μαζί με τις σχετικές απόψεις του 
Διοικητικού Συμβουλίου για τις ενστάσεις αυτές στην επο- 
πτεύουσα αρχή, η οποία είναι δυνατό να εγκρίνει ή να 
απορρίψει ή να τροποποιήσει τη σχετική απόφαση του 
Διοικητικού Συμβουλίου του ιδρύματος, ως προς μία ή πε¬ 
ρισσότερες υποψήφιες ή και να διατάξει την επανάληψη 
όλης της διαδικασίας επιλογής και ανακήρυξης των δι¬ 
καιούχων της οικονομικής ενίσχυσης. 

7. Σε περίπτωση που θα επιλεγούν λιγότερες από δέκα 
υποψήφιες θα είναι δυνατόν να γίνεται προσαύξηση του 
βοηθήματος μέχρι της εξαντλήσεως του χρηματικού πο¬ 
σού που θα χορηγείτο σε δέκα δικαιούχους, αν υπήρχαν. 

Εάν δεν υπάρχουν δικαιούχοι ή κατά την προηγούμενη 
περίπτωση είναι λιγότερες των δέκα και υπάρξει αδιάθετο 
χρηματικό ποσό θα προστίθεται στο υφιστάμενο των χρη¬ 
ματικών καταθέσεων του ιδρύματος. 

Αρθρο 12 

Τροποποίηση Οργανισμού 

Ο Οργανισμός του Ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/39 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Αρθρο 13 

Διάλυση του Ιδρύματος - Τύχη περιουσίας αυτού. 

1. Το Ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο ή αδρανείας του για οποιονδήποτε λόγο επί 
ολόκληρον τριετία, η περιουσία του θα περιέλθει στην Μη¬ 
τρόπολη Αιτωλίας και Ακαρνανίας για να διατεθεί για την 
ανέγερση Ιερού Ενοριακού Ναού στο όνομα του Αγίου 
Μάρτυρος θεόκλητου στην περιφέρεια και κατα προτί¬ 
μηση την πόλη του Μεσολογγίου. 

Στους Υπουργούς Οικονομικών και Υγείας, Πρόνοιας 
και Κοινωνικών Ασφαλίσεων, αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 3 Φεβρουάριου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΦΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ 

ΟΙΚΟΝΟΜΙΚΟΝ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

ΑΛ. ΠΑΠΑΔΟΠΟΥΛΟΣ ΕΜΜΑΝ. ΣΚΟΥΛΑΚΗΣ 


ΥΠΟΥΡΓΙΚΕΣ Α ΠΟΦΑΣΕ ΙΣ & ΕΓΚΡΙΣΕΙΣ 

Αριθ . ΔΥ13α/οικ. 2383 (2) 

Τροποποίηση της ΔΥΓ/οικ. 52680/29.9.93 απόφασης 
Υπουργού Υγείας, Πρόνοιας και Κοινωνικών Ασφαλί¬ 
σεων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 6 του άρθρου 84 τυ Ν. 2071 / 
92. 

2. Την αρ. ΔΥΓ/3823/28.7.93 Υπουργική Απόφαση 
(ΦΕΚ 605/93 τ.Β') για τη διαδικασία και τρόπο διορισμού 
ειδικευμένων γιατρών για εξειδίκευση στις Πολυδύναμες 
ΜΕΘ και ΜΕΝ. 

3. Το άρθρο 27 του Ν. 2081/92 (ΦΕΚ 154/92 τ.Α ) με 
το οποίο προστέθηκε άρθρο 29Α στο Ν. 1558/85 και το 
γεγονός ότι από την παρούσα απόφαση δεν προκαλείται 
δαπάνη σε βάρος του κρατικού προϋπολογισμού. 

4. Την αρ. ΔΥΓ/οικ. 52680/29.9.93 απόφαση Υπουρ¬ 
γού (ΦΕΚ 802/6.10.93 τ.Β') για τη διαδικασία και τρόπο 
διορισμού ειδικευμένων γιατρών για εξειδίκευση στις Πο¬ 
λυδύναμες ΜΕΘ και ΜΕΝ, αποφασίζουμε: 

Τροποποιούμε την αριθμ. ΔΥΓ/οικ. 52680/29.9.93 
Απόφαση Υπουργού ως προς τις παρ. (1) και (6) και ορί¬ 
ζουμε: 

«1. Για το διορισμό ειδικευμένων γιατρών προς εξειδί- 
κευση για διετή συνεχή υπηρεσία και εκπαίδευση στις Μο¬ 
νάδες που αναφέρονται στην προηγούμενη παράγραφο, 
οι ενδιαφερόμενοι θα υποβάλλουν τα παρακάτω δικαιολο- 
γητικά μέσα σε διάστημα (15) ημερών από τη δεύτερη δη¬ 
μοσίευση της προκήρυξης τις εφημερίδες: 

α) Αίτηση ενδιαφερομένου 

β) Αντίγραφο πτυχίου ή φωτοτυπία αυτού επικυρωμένη 
(για τους γιατρούς που έχουν τελειώσει ιατρική σε χώρα 
μέλος Ε.Ο.Κ., άδεια άσκησης ιατρικού επαγγέλματος για 
τους γιατρούς που έχουν τελειώσει, ιατρική σε χώρα εκτός 
Ε.Ο.Κ., βεβαίωση ΔΙΚΑΤΣΑ). 

γ) Τίτλος Ιατρικής Ειδικότητας. 

δ) Βεβαίωση εκπλήρωσης υπηρεσίας υπαίρθου ή τυχόν 
νόμιμη απαλλαγής ή αναστολής. 

ε) Φωτοαντίγραφο του Δελτίου ταυτότητας ή άλλου εγ¬ 
γράφου δημόσιας αρχής, από το οποίο να προκύπτει η 
Ιθαγένεια». 

«6. Η επιλογή των υποψηφίων για την εξειδίκευση αυτή 
γίνεται μετά από προφορική συνέντευξη ενώπιον Επιτρο¬ 
πής αποτελουμένης από τον οικείο Διευθυντή της ΜΕΘ 
του Νοσοκομείου στο οποίο επιθυμεί να εξειδικευθεί ο 
ενδιαφερόμενος ο οποίος και προεδρεύει της Επιτροπής 
και από Διευθυντής ΜΕΘ άλλων Νοσοκομείων της ίδιας 
Υγειονομικής Περιφέρειας ή της πλησιέστερης με αυτήν. 

Οι Επιτροπές αυτές συγκροτούνται με απόφαση του 
Γεν. Γραμματέα του Υπουργείου Υγείας, Πρόνοιας και 
Κοιν. Ασφαλίσεων. 

Χρέη Γραμματέως της Επιτροπής εκτελεί υπάλληλος 
του ως άνω Υπουργείου, ο οποίος ορίζεται με την ίδια 
απόφαση. Έδρα της Επιτροπής ορίζεται η Κεντρική Υπη¬ 
ρεσία του Υπουργείου. 

Η ακριβής ημερομηνία της προφορικής συνέντευξης θα 
γνωστοποιείται στους ενδιαφερόμενους με τη δημο¬ 
σίευση της προκήρυξης των κενών θέσεων για εξειδί- 
κευση στην εντατικολογία. 

Η προκήρυξη θα δημοσιεύεται δύο φορές μέσα σε πέ¬ 
ντε (5) ημέρες, σε δύο εφημερίδες του Ημερησίου Τύπου 
της Αθήνας και σε μια της Περιφέρειας του Νοσοκομείου 
όπου υπάρχουν οι κενές θέσεις ΜΕΘ>>. 

Για την πρώτη συνέντευξη μετά την δημοσίευση της πα¬ 
ρούσας, θα ληφθούν υπόψη όλες όι αιτήσεις που έχουν 
κατατεθεί στην Υπηρεσία μέχρι την ημερομηνία δημο¬ 
σίευσης της τροποποίησης στην Εφημερίδα της Κυβέρνη¬ 
σης. 

Κατά τα λοιπά η απόφαση ισχύει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Φεβρουάριου 1994 

Ο ΥΠΟΥΡΓΟΣ 

ΔΗΜΗΤΡΗΣ ΚΡΕΜΑΣΤΙΝΟΣ 

-4- 

Αριθ. θ/4 (3) 

Καθορισμός ύψους επιχορηγήσεως για το οικ. έτος 19$4 

στη Χριστιανική Ένωση Νεανίδων (Χ.Ε.Ν.). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του Α.Ν. 585/1968 (ΦΕΚ 225 τ.Α) «Περί καταργή- 
σεως διατάξεων καθοριζουσών κατώτατα όρια επιχορηγή- 
σεως εκ του κρατικού προϋπολογισμού προς τα Νομικά 
Πρόσωπα Δημοσίου και Ιδιωτικού Δικαίου, Οργανισμούς 
και Ιδρύματα». 

2. Του Ν.Δ. 338/1976 (ΦΕΚ 136 τ.Α ) «Περί οικονομι¬ 
κής ενισχύσεως Νομικών Προσώπων Ιδιωτικού Δικαίου 
σκοπούντων την εξωσχολικήν αγωγήν της νεότητος και 
άλλων τινών συναφών διατάξεων». 

3. Του Π.Δ. 576/1977 (ΦΕΚ 189 τ.Α ) «περί επιχορηγή- 
σεως της Χ.Ε.Ν.». 

4. Του Ν.Δ. 321/1969 «Περί Δημοσίου Λογιστικού». 

5. Του Ν.Δ. 758/1969 «περί τρόπου αναλήψεως δαπα¬ 
νών υπό των Υπουργών». 

6. Την πίστωση που έχει γραφεί στον τακτικό προϋπο¬ 
λογισμό του Υπουργείου Εθνικής Παιδείας και θρησκευ¬ 
μάτων οικογομικού έτους 1994, για επιχορήγηση σε λοιπά 
φυσικά ή νομικά πρόσωπα ιδιωτικού δικαίου και οργανι¬ 
σμούς, ανερχόμενος στο ποσό των εννέα εκατομμυρίων 
δραχμών (9.000.000). 

7. Την απόφαση Γ.Υ. 5246/14.10.93 του Πρωθυπουρ¬ 
γού και των Υπουργού Οικονομικών «Ανάθεση αρμοδιοτή¬ 
των του Υπουργού Οικονομικών στους Υφυπουργούς, Οι¬ 
κονομικών». 

8. Την αριθ. Η 11086/4.11.1993 κοινή απόφαση του 
Πρωθυπουργού και του Υπουργού Εθνικής Παιδείας και 
θρησκευμάτων, για τη μεταβίβαση αρμοδιοτήτων, απο¬ 
φασίζουμε: 

Καθορίζουμε για το οικονομικό έτος 1994 το ύψος της 
επιχορηγήσεως στη (Χ.Ε.Ν.) στο ποσό των οκτακόσιων χι¬ 
λιάδων δραχμών (800.000). 

Η σχετική δαπάνη θα βαρύνει την πίστωση του κωδικού 
αριθμού 2599 του φορέα 180 του προϋπολογισμού του 
Υπουργείου Εθνικής Παιδείας και θρησκευμάτων οικονο¬ 
μικού έτους 1994. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Φεβρουάριου 1994 

οι ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΑΛ. ΠΑΠΑΔΟΠΟΥΛΟΣ ΕΛΕΝΗ ΣΤΕΦΑΝΟΥ 

-♦- 

Αριθ. Ζ/1810 (4) 

Χορήγηση άδειας ίδρυσης Ιδιωτικών Ινστιτούτων Επαγ¬ 
γελματικής Κατάρτισης σε Νομικά Πρόσωπα Ιδιωτικού 

Δικαίου και σε Φυσικά Πρόσωπα. 

ΤΟ Δ.Σ. ΤΟΥ Ο.Ε.Ε.Κ. 

Έχοντας υπόψη: 

1. Τις διατάξεις του Ν. 2009/92 «Εθνικό Σύστημα Επαγ¬ 
γελματικής Εκπαίδευσης και Κατάρτισης και άλλες διατά¬ 
ξεις» (ΦΕΚ 18 τ.Α ) και ειδικότερα τις παραγράφους 7, 8 
και 9 του άρθρου 5 του νόμου αυτού. 

2. Τις διατάξεις της με αριθμ. Ζ/3378/93 (ΦΕΚ 356 
τ.Β ) απόφασης του Υπουργού Εθνικής Παιδείας και θρη¬ 
σκευμάτων «Προϋποθέσεις, όροι και διαδικασία χορήγη¬ 
σης άδειας ίδρυσης και λειτουργίας Ινστιτούτων Επαγγελ¬ 
ματικής Κατάρτισης (Ι.Ε.Κ.) από Νομικά Πρόσωπα Ιδιωτι¬ 
κού Δικαίου ή ιδιώτες» και ειδικότερα τα άρθρα 1 και 2 της 
απόφασης αυτής. 

3. Τη με αριθμ. 2/18.1.1994 πράξη του Διοικητικού 
Συμβουλίου του Οργανισμού Επαγγελματικής Εκπαίδευ¬ 
σης και Κατάρτισης (Ο.Ε.Ε.Κ.). 

4. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του προϋπολογισμού εξό¬ 
δων του Νομικού Προσώπου Δημοσίου Δικαίου «Οργανι¬ 
σμός Επαγγελματικής Εκπαίδευσης και Κατάρτισης» 
(Ο.Ε.Ε.Κ.), αποφασίζουμε: 

Χορηγούμε άδεια ίδρυσης Ιδιωτικών Ινστιτούτων Επαγ¬ 
γελματικής Κατάρτισης σε Νομικά Πρόσωπα Ιδιωτικού Δι¬ 
καίου και σε Φυσικά Πρόσωπα ως ακολούθως: 

Α. Νομικά Πρόσωπα Ιδιωτικού Δικαίου: 

1. ΙΔΙΩΤΙΚΟ ΙΝΣΤΙΤΟΥΤΟ ΕΠΑΓΓΕΛΜΑΤΙΚΗΣ ΚΑΤΑΡ¬ 
ΤΙΣΗΣ με την επωνυμία «ΕΛΛΗΝΙΚΗ ΒΙΟΤΕΧΝΙΚΗ ΕΤΑΙ¬ 
ΡΕΙΑ» και την προσωνυμία «ΔΙΠΛΑΡΕΙΟΝ - ΚΛΗΜΕΝΤΙ- 
ΔΕΙΟΝ ΙΝΣΤΙΤΟΥΤΟ ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ». 

2. ΙΔΙΩΤΙΚΟ ΙΝΣΤΙΤΟΥΤΟ ΕΠΑΓΓΕΛΜΑΤΙΚΗΣ ΚΑΤΑΡ¬ 
ΤΙΣΗΣ με την επωνυμία «ΙΩΑΝΝΙΔΗΣ ΚΑΙ ΣΙΑ Ο.Ε.» και την 
προσωνυμία «ΣΩΚΡΑΤΗΣ». 

3. ΙΔΙΩΤΙΚΟ ΙΝΣΤΙΤΟΥΤΟ ΕΠΑΓΓΕΛΜΑΤΙΚΗΣ ΚΑΤΑΡ¬ 
ΤΙΣΗΣ με την επωνυμία «ΙΔΙΩΤΙΚΟ ΙΝΣΤΙΤΟΥΤΟ ΕΠΑΓ¬ 
ΓΕΛΜΑΤΙΚΗΣ ΚΑΤΑΡΤΙΣΗΣ - Μ. ΟΙΚΟΝΟΜΟΥ - ΕΚΠΑΙ¬ 
ΔΕΥΤΙΚΗ ΑΝΩΝΥΜΗ ΕΤΑΙΡΕΙΑ» και την προσωνυμία «ΟΙ¬ 
ΚΟΝΟΜΟΥ». 

4. ΙΔΙΩΤΙΚΟ ΙΝΣΤΙΤΟΥΤΟ ΕΠΑΓΓΕΛΜΑΤΙΚΗΣ ΚΑΤΑΡ¬ 
ΤΙΣΗΣ με την επωνυμία «ΙΝΣΤΙΤΟΥΤΟ ΕΠΑΓΓΕΛΜΑΤΙ¬ 
ΚΗΣ ΕΚΠΑΙΔΕΥΣΗΣ ΚΑΙ ΚΑΤΑΡΤΙΣΗΣ ΕΠΑΓΓΕΛΜΑ¬ 
ΤΙΚΗ ΠΑΙΔΕΙΑ, ΑΣΤΙΚΗ ΕΤΑΙΡΕΙΑ ΜΗ ΚΕΡΔΟΣΚΟΠΙ¬ 
ΚΟΥ ΧΑΡΑΚΤΗΡΑ» και την προσωνυμία «ΕΠΑΓΓΕΛΜΑ¬ 
ΤΙΚΗ ΠΑΙΔΕΙΑ». 

Β. ΦΥΣΙΚΑ ΠΡΟΣΩΠΑ 

1. ΙΔΙΩΤΙΚΟ ΙΝΣΤΙΤΟΥΤΟ ΕΠΑΓΓΕΛΜΑΤΙΚΗΣ ΚΑΤΑΡ¬ 
ΤΙΣΗΣ ΣΕΡΑΦΗΣ ΑΠΟΣΤΟΛΟΣ» με την προσωνυμία «ΕΙΙ- 
ΒΟΡΕΑΝ ΙΝδΤΙΤυΤΕ». 

2. ΙΔΙΩΤΙΚΟ ΙΝΣΤΙΤΟΥΤΟ ΕΠΑΓΓΕΛΜΑΤΙΚΗΣ ΚΑΤΑΡ- 

ΤΙΣΗΣ ΜΠΟΥΚΑΣ ΘΕΟΦΑΝΗΣ με την προσωνυμία «ΑΡΙ¬ 
ΣΤΕΙΑ». 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φεβρουάριου 1994 

Ο Πρόεδρος του Ο.Ε.Ε.Κ. 

ΘΕΟΔΩΡΟΣ ΧΡΗΣΤΙΔΗΣ 

- ♦- 

Αριθ. Ζ/1811 (5) 

Αντικατάσταση προσωνυμίας Ιδιωτικών Ινστιτούτων Επαγ¬ 
γελματικής Κατάρτισης. 

ΤΟ Δ.Σ. ΤΟΥ Ο.Ε.Ε.Κ. 

Έχοντας υπόψη: 

1. Τις διατάξεις του Ν. 2009/92 «Εθνικό Σύστημα Επαγ¬ 
γελματικής Εκπαίδευσης και Κατάρτισης και άλλες διατά¬ 
ξεις» (ΦΕΚ 18 τ.Α') και ειδικότερα τις παραγράφους 7, 8 
και 9 του άρθρου 5 του νόμου αυτού. 

2. Τις διατάξεις της με αριθμ. Ζ/3378/93 (ΦΕΚ 356 
τ.Β ) απόφασης του Υπουργού Εθνικής Παιδείας και θρη¬ 
σκευμάτων «Προϋποθέσεις, όροι και διαδικασία χορήγη¬ 
σης άδειας ίδρυσης και λειτουργίας Ινστιτούτων Επαγγελ¬ 
ματικής Κατάρτισης (Ι.Ε.Κ.) από Νομικά Πρόσωπα Ιδιωτι¬ 
κού Δικαίου ή ιδιώτες» και ειδικότερα τα άρθρα 1 και 2 της 
απόφασης αυτής. 

3. Την με αριθμ. Ζ//5099/93 (ΦΕΚ 460 τ.Β') απόφαση 
του Προέδρου του Ο.Ε.Ε.Κ. «Χορήγηση άδειας ίδρυσης 
Ιδιωτικών Ινστιτούτων Επαγγελματικής Κατάρτισης σε Νο¬ 
μικά Πρόσωπα Ιδιωτικού Δικαίου και σε Φυσικά Πρό¬ 
σωπα». 


4. Τις με αριθμ. 2/18.1.1994 και 3/25.1.1994 πράξεις 
του Διοικητικού Συμβουλίου του Οργανισμού Επαγγελμα¬ 
τικής Εκπαίδευσης και Κατάρτισης (Ο.Ε.Ε.Κ.). 

5. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του προϋπολογισμού εξό¬ 
δων του Νομικού Προσώπου Δημοσίου Δικαίου «Οργανι¬ 
σμός Επαγγελματικής Εκπαίδευσης και Κατάρτισης» 
(Ο.Ε.Ε.Κ.), αποφασίζουμε: 

Αντικαθιστούμε την προσωνυμία των παρακάτω Ιδιωτι¬ 
κών Ινστιτούτων Επαγγελματικής Κατάρτισης ως ακολού¬ 
θως: 

1. Στο ΙΔΙΩΤΙΚΟ ΙΝΣΤΙΤΟΥΤΟ ΕΠΑΓΓΕΛΜΑΤΙΚΗΣ ΚΑ¬ 
ΤΑΡΤΙΣΗΣ ΞΥΝΗ ΚΑΛΛΙΟΠΗ η προσωνυμία «Ι.Ε.Κ. 
ΞΥΝΗ» αντικαθιστά την προσωνυμία «ΞΥΝΗ». 

2. Στο ΙΔΙΩΤΙΚΟ ΙΝΣΤΙΤΟΥΤΟ ΕΠΑΓΓΕΛΜΑΤΙΚΗΣ ΚΑ¬ 
ΤΑΡΤΙΣΗΣ «Ν. ΑΥΓΕΡΙΝΟΠΟΥΛΟΥ ΑΝΑΓΝΩΡΙΣΜΕΝΕΣ 
ΙΔΙΩΤΙΚΕΣ ΤΕΧΝΙΚΕΣ ΕΠΑΓΓΕΛΜΑΤΙΚΕΣ ΣΧΟΛΕΣ 
ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» η προσωνυμία 
«Ν. ΑΥΓΕΡΙΝΟΠΟΥΛΟΥ Α. ΙΝδΤΙΤυΤΕ» αντικαθιστά την 
προσωνυμία «Α. ΙΝ5ΤΙΤΙΙΤΕ». 

3. Στο ΙΔΙΩΤΙΚΟ ΙΝΣΤΙΤΟΥΤΟ ΕΠΑΓΓΕΛΜΑΤΙΚΗΣ ΚΑ¬ 
ΤΑΡΤΙΣΗΣ «ΑΣΚΛΗΠΙΟΣ ΣΧΟΛΕΣ ΤΕΧΝΟΛΟΓΙΚΩΝ ΕΙ¬ 
ΔΙΚΟΤΗΤΩΝ ΥΓΕΙΑΣ ΑΝΩΝΥΜΗ ΕΤΑΙΡΕΙΑ» η προσωνυ¬ 
μία «ΣΤΕΥ - ΑΣΚΛΗΠΙΟΣ» αντικαθιστά την προσωνυμία 
«Σ.Τ.Ε.Υ.». 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Φεβρουάριου 1994 

Ο Πρόεδρος του Ο.Ε.Ε.Κ. 

ΘΕΟΔΩΡΟΣ ΧΡΗΣΤΙΔΗΣ 

ΕΘ ΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ 

ΡΑΧ 

22.3211 ΥΡΕΤΟΗ 
5234312 

λειτουργούν καθημερινά από 8.00' έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 


• Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

“Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' 


Αναπτυξιακών Πράξεων 
Ν.Π.Δ.Δ. 

ΠΑΡΑΡΤΗΜΑ 
Δελτ. Εμπ.& Βιομ. Ιδ. 
Αν. Ειδικού Δικαστηρίου 
Α.Ε. & Ε.Π.Ε. 


ια) Για όλα τα Τεύχη εκτός ΤΑΕ-ΕΠΕ 


IX. 

15.000 

Δρχ. 

750 

» 

30.000 

» 

1.500 

» 

10.000 

» 

500 

» 

30.000 

» 

1.500 

» 

20.000 

» 

1.000 

» 

10.000 

» 

500 

» 

5.000 

» 

250 

» 

10.000 

ί » 

500 

» 

3.000 

» 

150 

» 

200.000 

» 

10.000 

» 

100.000 

» 

5.000 


Πληροφορίες: τηλ. 52.48.320 









